בינואר 2014 חתם לוסיו בקבוצה הברזילאית פלמיירס, יריבתה העירונית המושבעת של סאו פאולו, שנה לפני תום החוזה שלו בסאו פאולו, בה ערך עשר הופעות בלבד. בפלמיירס, לוסיו הסכים להרוויח רק שליש מהשכר לו היה זכאי בסאו פאולו, בנוסף לבונוסים על הישגים. לוסיו ערך בפלמיירס 25 הופעות בעונתו היחידה במועדון, 2014, בהן הבקיע שני שערים. את העונה הזו סיימו לוסיו ופלמיירס במקום ה-16 בליגת העל הברזילאית, שתי נקודות מעל הקו האדום.
ביוני 2015 חתם לוסיו בגואה מליגת העל ההודית, שם ערך 19 הופעות, כשבעונת הבכורה שלו, סיים עם הקבוצה במקום השני. לוסיו שוחרר מגואה בשנת 2016. בשנת 2018 חתם לוסיו במועדון הברזילאי גאמה, ובאותה שנה עבר למועדון הברזילאי ברזיליינסה שמשחק בליגה הברזילאית הרביעית. בינואר 2020, לאחר שערך 17 הופעות והבקיע שער אחד במדי ברזיליינסה, הודיע לוסיו על פרישתו ממשחק פעיל.
קריירה בינלאומית.
לוסיו נכלל בסגל נבחרת ברזיל האולימפית לאולימפיאדת סידני 2000. בשלב הבתים, בו סיימה ברזיל במקום השני, לוסיו לא שיחק דקה. לוסיו ערך את הבכורה בטורניר זה ברבע הגמר, בו הפסידה ברזיל 2-1 בשער הזהב לקמרון, כשנכנס כמחליף במחצית. בגביע הקונפדרציות 2001 לוסיו כבר הפך לחלק מנבחרת ברזיל הבוגרת, שהודחה בחצי הגמר על ידי צרפת.
במוקדמות מונדיאל 2002 לוסיו תפס מקום של קבע בהרכב נבחרת ברזיל, וגם במונדיאל 2002 עצמו לוסיו לא החמיץ ולו דקה אחת. לוסיו הציג יכולת טובה מאוד, אך ביצע טעות קשה במשחק מול אנגליה ברבע הגמר, שם איבד כדור שאותו תרגם מייקל אואן לשער יתרון לאנגלים. עם זאת, ברזיל הפכה את התוצאה וניצחה 2-1. לאחר המשחק, הגן מאמן נבחרת ברזיל לואיס פליפה סקולארי על לוסיו, ואמר שלמעט הטעות הזו הוא לא ביצע טעויות נוספות. לוסיו זכה במונדיאל זה עם נבחרת ברזיל לאחר ניצחון 2-0 בגמר מונדיאל 2002 על גרמניה.
בשנת 2003 נטל לוסיו חלק עם נבחרת ברזיל בגביע הקונפדרציות 2003, ושיחק גם בו את מלוא הדקות, אך ברזיל הודחה כבר בשלב הבתים, עם ארבע נקודות. בשנת 2005 לוסיו נטל חלק עם ברזיל בגביע הקונפדרציות 2005, והיה שותף לזכייה של הנבחרת בתואר, לאחר ניצחון 4-1 בגמר על היריבה המושבעת ארגנטינה. גם בטורניר זה, לוסיו שיחק את מלוא הדקות. בשנת 2006 היה לוסיו חלק מהסגל המקורי של ברזיל למונדיאל 2006 שנערך בגרמניה. גם בטורניר הזה לוסיו לא החמיץ דקה, ובמהלכו שבר שיא, שבו לא ביצע עבירה במהלך 386 דקות רצופות במשחק נבחרות, שיא שנשבר במשחק בו הודחה ברזיל ברבע הגמר, לאחר שהפסידה 1-0 לצרפת. לאחר המונדיאל, באוגוסט 2006, מונה לוסיו כקפטן נבחרת ברזיל על ידי המאמן דונגה.
בשנת 2009, לוסיו הבקיע את שער הניצחון של ברזיל נגד נבחרת ארצות הברית בדקה ה-84 של גמר גביע הקונפדרציות 2009, שנגמר בתוצאה 3-2 לברזיל. בהיותו קפטן הנבחרת באותה תחרות, הייתה לו הזכות להרים את הגביע בטקס הגמר.
במונדיאל 2010 שיחק לוסיו כבלם וכקפטן נבחרת ברזיל, תחת המאמן החדש. גם בטורניר זה לוסיו לא החמיץ דקה. לוסיו וברזיל הודחו ברבע הגמר לאחר הפסד 2-1 להולנד. ביוני 2011 ערך לוסיו את הופעתו המאה בנבחרת ברזיל, כאשר 98 מתוך ההופעות הללו היו במשחקים רשמיים. הטורניר הגדול האחרון של לוסיו היה קופה אמריקה 2011. הייתה זו השתתפותו הראשונה אי פעם של לוסיו בטורניר הקופה אמריקה, על אף היותו כדורגלן ותיק בנבחרת ברזיל. לקראת טורניר זה מונה לברזיל מאמן חדש, מאנו מנזס, שציוות ללוסיו שותף חדש להגנה, טיאגו סילבה, במקום חואן שהודח מההרכב. בטורניר זה הציגו לוסיו וברזיל יכולת מאכזבת, צלחו בקושי רב את שלב הבתים, והודחו ברבע הגמר על ידי פרגוואי, לאחר 0-0 בתום 120 דקות, והפסד 2-0 בפנדלים, בהם החמיצה ברזיל את כל ארבע הבעיטות שלה. לקראת סוף 2011 מנזס מינה את רוביניו כקפטן נבחרת ברזיל על חשבונו של לוסיו, שבדיעבד ערך את הופעתו ה-105 והאחרונה במדי הנבחרת בספטמבר 2011.
במהלך שנותיו בנבחרת ברזיל, הבקיע לוסיו ארבעה שערים. נכון לינואר 2019, לוסיו מדורג במקום הרביעי בדירוג שיאני ההופעות של נבחרת ברזיל בכל הזמנים אחרי קאפו, רוברטו קרלוס ודני אלבס.
תארים.
עם באיירן מינכן:
עם אינטר מילאנו:
עם יובנטוס:
עם נבחרת ברזיל בכדורגל:
פקודת הקרקעות (רכישה לצורכי ציבור)
פקודת הקרקעות (רכישה לצורכי ציבור) 1943 היא פקודה (דהיינו חיקוק של המחוקק המנדטורי, אשר נקלט במשפט הישראלי כבעל מעמד שווה לחוקי הכנסת) המסמיכה את שר האוצר להפקיע מקרקעין אם הם נחוצים לצורכי ציבור בלבד.
סמכויות שר האוצר או של פקידיו הן להפקיע את הזכות שבה מחזיק המופקע (הבעלות, החכירה או זכות אחרת) במקרקעין או לחלופין לגרוע מבעל הזכות חלק מסוים מהזכות (למשל לקבוע בה זיקת הנאה למעבר או הגבלה אחרת).
דבר הכוונה להפקיעה ומועד ההפקעה המזערי יפורסמו באמצעים הבאים:
לאחר פרסום דבר הכוונה להפקעה רשאים נציגי שר האוצר ובעלי המקרקעין להגיע להסכמה בדבר פיצויי ההפקעה הראויים. פיצויי ההפקעה הראויים יהיו "הסכום שהיה מתקבל ממכירת הקרקע אילו נמכרה בשוק על ידי המוכר מרצונו הטוב" (ציטוט מהפקודה). סכסוכים בדבר פיצויים וזכות קניין ייושבו על ידי בית המשפט.
לא ישולם פיצוי עבור הפקעה של חלק מהקרקע הקטן מ-25%.
בתום התקופה שנקבעה בהודעה בדבר ההפקעה יכולה הרשות שלה דרוש המקרקעין לתפוס בה חזקה ולהעביר בפנקסי המקרקעין את הזכויות הרשומות.
לכאורה, פינוי נכס מופקע אמור להעשות זמן קצר לאחר פרסום הודעה ברשומות (בהתאם להוראות סעיפים 5 ו-7 לפקודת הקרקעות) אולם הלכה למעשה ישנן כמה מגבלות הנובעות הן מהוראות החוק והן מתקדימי פסיקה שונים:
בשלבים שקודם להפקעה עצמה (טרם תפיסת החזקה) רשאי שר האוצר לחזור בו מכוונתו להפקעת מקרקעין לגמרי או במקצת.
התייחסות אל הפקודה כיום.
הפקודה שנכתבה בתקופת המנדט הבריטי נחשבת למיושנת וכחיקוק שאינו נותן מענה לשאלות בסיסיות התחום ההפקעה. כתוצאה מכך, נוצר חיכוך רב בין בעלי נכסים מופקעים לבין הרשויות המפקיעות באשר לגובה הפיצוי המגיע. סכסוכים אלה נדונים תדיר בבתי המשפט. לגבי חלק גדול מהסוגיות שבהם הפקודה חסרה, אימצו הגופים הממלכתיים המפקיעים במרוצת השנים נוהגים באשר לביצוע הפקעות וקביעת הפיצוי בגינם שחלקם אף סותרים את החוק עצמו במטרה ליתן מענה הולם בתנאים הכלכליים המודרניים. חלק מנוהגים אלה אומצו על ידי בתי המשפט בסדרה של פסיקות שבחלק מהן קורא אל המחוקק בבקשה להסדיר בחיקוק מודרני את נושא ההפקעה בישראל.
להלן הקשיים בפקודה:
משה מישאלוף
משה (מושיקו) מישאלוף (נולד ב-14 בספטמבר 1983) הוא כדורגלן עבר ישראלי ששיחק בעמדות הקשר אחורי והבלם, וכיום מנכ"ל ארגון שחקני הכדורגל בישראל.
קריירה.
מישאלוף שיחק במחלקת הנוער של מכבי תל אביב, והיה קפטן קבוצת הנוער בשנים 2000–2002. מישאלוף זכה עם קבוצת הנוער בשתי אליפויות ובגביע אחד, עלה לקבוצה הבוגרת בשנת 2002 וזכה עמה באליפות בעונת 2002/2003. מישאלוף נכלל בסגל של מכבי תל אביב במסגרת משחקיה בליגת האלופות, ב"בית המוות" כפי שכונה אז, עם איאקס אמסטרדם, באיירן מינכן ויובנטוס. מישאלוף שותף בכל המשחקים בליגת האלופות. בעונת 2004/2005 זכה עם קבוצתו בגביע המדינה, ובעונת 2008/2009 זכה כקפטן הקבוצה בגביע הטוטו. בעונת 2006/2007 התחיל לשמש כקפטן הקבוצה הבוגרת של מכבי תל אביב, עד עונת 2008/2009 בה סיים את חוזהו ועזב.
ביוני 2009 חתם מישאלוף באפולון לימסול מליגת העל הקפריסאית, ובינואר 2010 עבר לקבוצת פאפוס. במשחקו הראשון בפאפוס כבש שער ובישל שער אחד.
בקיץ 2010 חתם מישאלוף לעונה אחת בבית"ר ירושלים. לאחר פציעה קשה שעבר בקפריסין, חזר לבית"ר ירושלים ושותף ב-27 משחקים. בעונה שלאחר מכן חתם בהפועל עכו, ובמדיה שיחק שש שנים ברציפות. במשחקו הראשון בקבוצה כבש שער בניצחון 2–0 על בני יהודה תל אביב. הוא מונה לקפטן הקבוצה בעונת 2015/2016 והמשיך לשחק במדיה גם לאחר ירידתה לליגה הלאומית. בעונת 2016/2017 העפיל עם הקבוצה בחזרה לליגת העל, אך בסיום העונה שוחרר מהמועדון על אף שהחזיק בחוזה, ואף הפך למנודה מאימוני הקבוצה. לאחר מאבק משפטי של שנתיים בבית דין לעבודה מישאלוף קיבל כ-800 אלף ש"ח בהסכם פשרה.
מישאלוף נותר בלאומית ובעונת 2017/2018 שיחק בהפועל רמת השרון והצליח להשאיר אותה בליגה הלאומית. בעונת הפרישה שלו, שיחק מישאלוף בהפועל אום אל-פחם בליגה א'. לאחר שהגיע באמצע העונה, ובמצב לא טוב, הצליח מישאלוף לסייע לה להעפיל לליגה הלאומית ופרש ממשחק פעיל בגיל 35.
במאי 2019, בתום הליך איתור בו נבחנו 12 מועמדים, נבחר מישאלוף לתפקיד מנכ"ל ארגון שחקני הכדורגל בישראל.
מישאלוף לומד ב לתואר ראשון בחינוך וחברה, עם התמחות בספורט.
Bright Eyes
Conor Oberst
פיניקס (גשושית)
נחתת המאדים פיניקס הייתה גשושית רובוטית ששימשה לחקר כוכב הלכת מאדים. גשושית זו צוידה במכשירים לחיפוש סביבות מתאימות לקיום חיים מיקרוביאליים כלומר יצורים חיים הדומים במורכבותם לחיידקים שעל כדור הארץ, וכן חקר ההיסטוריה של המים. פיניקס לא כללה כלי רכב והיא נשארה במקום נחיתתה והשתמשה בזרוע רובוטית כדי לחפור לתוך הקרקע, בקרבת גוף החללית עצמה. הגשושית נחתה על מאדים ב-25 במאי 2008 ופעלה עד סוף אוקטובר 2008.
התוכנית הובלה על ידי המעבדה הירחית והפלנטרית באוניברסיטת אריזונה, תחת השגחת נאס"א. בתוכנית שותפות גם אוניברסיטאות אחרות מארצות הברית, קנדה, שווייץ וגרמניה, נאס"א, סוכנות החלל הקנדית ותעשיית האוויר-חלל.
היסטוריה.